Diari Oficial de la Generalitat Valenciana


Sumari del DOGV 3167, del 22-01-1998 (1998/52)

Informació pública de la convocatòria del procés selectiu per a cobrir, amb caràcter laboral fix, una plaça d'auxiliar d'ajuda a domicili.
------------------------------------------------------------------------------------------------------------------------------------------

### Dades del document

Número de DOGV
:   3167

Data del DOGV
:   22-01-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/52


Data del document
:   11-12-1997

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * concurs administratiu
    * treballador social
    * administració local

Informació pública de la convocatòria del procés selectiu per a cobrir, amb caràcter laboral fix, una plaça d'auxiliar d'ajuda a domicili. [1998/M52]
  
Mitjançant aquest anunci, es fa pública la convocatòria del procés selectiu per a cobrir, amb caràcter laboral fix, una plaça d'auxiliar d'ajuda a domicili, vacant en la plantilla de personal d'aquest Ajuntament, inclosa en l'oferta d'ocupació pública de 1997, aprovada per la Resolució d'Alcaldia de data 5 de gener de 1997, junt amb les corresponents bases rectores aprovades pel Ple de l'Ajuntament, en sessió de data 26 de novembre de 1997.
  
La qual cosa es fa pública perquè en prengueu coneixement en compliment del que disposa l'article 97 de la Llei 7/1985, de 2 d'abril, Reguladora de les Bases del Règim Local.
  
Alcalà de Xivert, 11 de desembre de 1997.- L'alcalde: Francisco Juan Mars.
  
Bases específiques per a la contractació, amb caràcter laboral indefinit, d'una plaça d'auxiliar d'ajuda a domicili.
  
Primera
  
Nombre de places: una.
  
Denominació: auxiliar d'ajuda a domicili.
  
 Naturalesa: laboral.
  
Segona. Funcions
  
Assistència a persones o famílies en el propi domicili del beneficiari, comprenent serveis domèstics i personals, i en general, atenció a les necessitats que sorgisquen en el desenvolupament de les activitats més comunes diàries, com:
  
a) Serveis de caràcter domèstic: neteja i higiene general de la llar; llavar, planxar i tindre cura de la roba; comprar i cuinar aliments, etc.
  
b) Serveis d'atenció personal: netedat i higiene personal, higiene especial, manteniment en allitaments e incontinències, xicotetes cures, control de medicaments, suport per a la mobilització, companyia en desplaçaments fora del domicili, etc.
  
c) Serveis de suport i educatius: suport i seguiment per a l'adquisició d'hàbits bàsics (alimentació, higiene, salut, organització domèstica, atenció i cura dels fills), cura dels menors, acompanyament i control d'assistència als centres docents, fomentar l'autonomia del minusvàlid, etc.
  
 d) Qualsevol altra funció que en l'àmbit de la competència dels serveis socials, puga assignar-se quan el servei ho requerisca.
  
Tercera. Jornada laboral
  
Serà la de 2/3 parts de la jornada laboral, en horari flexible, a distribuir d'acord amb els criteris de l'equip social de base municipal.
  
Quarta. Sistema de selecció
  
Concurs oposició.
  
Cinquena. Requisits específics
  
Estar en possessió del certificat d'escolaritat i del permís de conduir classe B-1.
  
Sisena. Drets d'examen
  
Mil pessetes (1.000 PTA).
  
Setena. Proves selectives i qualificació
  
Primer exercici. Escrit, de caràcter obligatori i eliminatori. Consistirà a desenvolupar per escrit, durant un període màxim d'una hora, un tema indicat pel tribunal, de caràcter general i relacionat amb els continguts en el programa.
  
La qualificació serà de 0 a 10 punts.
  
Segon exercici. Consistirà a resoldre per escrit en un temps màxim d'una hora, un supòsit pràctic sobre les matèries que figuren en el programa i que serà fixat pel tribunal immediatament abans de realitzar l'exercici.
  
La qualificació serà de 0 a 10 punts.
  
Tercer exercici. Oral, de caràcter obligatori i no eliminatori.
  
Consistirà a mantindre una conversació en valencià amb els membres del tribunal sobre matèries relacionades amb funcions a exercir, durant el temps que aquest determine.
  
La qualificació serà de 0 a 1 punt.
  
Fase de concurs.
  
Es valoraran els mèrits al·legats segons el següent barem:
  
1. Serveis prestats. Fins a un màxim d'1 punt.
  
Per haver prestat serveis en el mateix grup de funcionaris o categoria laboral de la plaça a proveir, en organismes públics, qualsevol que siga el seu règim administratiu, a raó de 0,50 punts per any, fins a un màxim d'1 punt.
  
2. Experiència professional. Fins a un màxim de 0,50 punts.
  
Per treballs realitzats en l'administració pública realitzant funcions similars a les que es pretén contractar, a raó de 0,5 punts per any, fins a un màxim de 0,50 punts.
  
3. Cursos de formació i perfeccionament relacionats amb les funcions a exercir: fins a un màxim de 2 punts, aquest es valoraran d'acord amb el següent criteri:
  
- Cursos de 10 o més hores fins a 20: 0,25 punts.
  
- Cursos de 21 o més hores fins a 50: 0,50 punts.
  
- Cursos de 51 o més hores fins a 100: 0,75 punts.
  
- Cursos de més de 100 hores: 1 punt.
  
Es valoraran els cursos de perfeccionament i formació relacionats amb les funcions a exercir, que hagen sigut organitzats o homologats per l'Institut Valencià d'Administració Pública, escoles de formació de funcionaris, universitats i centres reconeguts oficialment.
  
4. Entrevista. Fins a un màxim d'1 punt.
  
Es realitzarà davant el tribunal qualificador i s'hi valorarà l'experiència, idoneïtat i aptitud de l'aspirant en relació amb les funcions a exercir.
  
 Normativa aplicable. En tot el que no regulen aquestes bases específiques regiran en aquesta convocatòria les bases generals aprovades per aquest Ajuntament el text
  
íntegre de les quals ha sigut publicat en el Diari Oficial de la Generalitat Valenciana número 1.926, de 17 de desembre 1992, i en el Butlletí Oficial de la Província número 154 de 24 de desembre de 1992, amb les adaptacions efectuades i publicades en el Butlletí Oficial de la Província número 146 de 3 de desembre de 1996 i en el Diari Oficial de la Generalitat Valenciana número 2.881 de 2 de desembre de 1996.
  
Programa oposició d'auxiliar d'ajuda a domicili
  
Tema 1. La Constitució espanyola de 1.978. Principis generals.
  
Tema 2. Drets i deures fonamentals dels espanyols.
  
Tema 3. El municipi. El terme municipal. La població. L'empadronament.
  
Tema 4. Organització municipal. Competències. Òrgans col·legiats i unipersonals.
  
Tema 5. Competències municipals en matèria de serveis socials.
  
Tema 6. Els serveis socials generals.
  
Tema 7. El Servei d'Ajuda a Domicili. Definició i objectius. Característiques del servei.
  
Tema 8. Finalitat del Servei d'Ajuda a Domicili. Serveis que s'hi presten.
  
Tema 9. Destinataris. Tipologies.
  
Tema 10. Metodologia del servei.
  
Tema 11. Perfil professional de l'auxiliar del Servei d'Ajuda a Domicili.
  
Tema 12. Intervenció en famílies.
  
Tema 13. Intervenció en la tercera edat.
  
Tema 14. Atenció i assistència extrahospitalària a malalts.
  
Tema 15. Dietètica i nutrició.